A Isla Sud ye a masa de tierra mas gran de Nueva Zelanda y ye dividita a o largo por  os Alpes d'o Sud.[8] Aintro d'ista cordelera existen 18 picos de mas de 3.000 m, estando o mas alto o mont Cook, con 3.754 m. d'altaria.[9] As partis mas altas d'a Isla Sud son cubiertas por selvas, protechitas por quantos parques nacionals como os d'Abel Tasman y Kahurangi.[10] Fiordland, en a parti sudueste d'a Isla Sud, ye un aria de altas montanyas tallatas por fiordos.[11] A Isla Norte ye menos montanyosa pero ye marcata por o vulcanismo. A zona vulcanica de Taupo, una gran meseta vulcanica, contina estando muit activa. A montanya mas alta d'a Isla Norte, o mont Ruapehu (2.797 m), y o laco mas gran d'o país, o laco Taupo, se troban en ista meseta.[12] O norte d'a isla ye un aria mas plana, que d'antis mas yera cubierta por árbols kauri.[13]